El Decret 146/2010, de 19 d'octubre, va declarar Parc Natural la Serra de Collserola i les reserves naturals parcials de la Font groga i de la Rierada-Can Balasc.
Aquest decret va ser objecte d'un recurs contenciós administratiu que es va tramitar amb el número 507/2010.
Per sentència de 8 d'octubre de 2014 el Tribunal Superior de Justícia de Catalunya va estimar el recurs interposat i va anul·lar el Decret 146/2010 únicament i exclusivament pel que fa a la inclusió dins dels límits del parc de la finca propietat dels recurrents situada en el terme municipal de Montcada i Reixac, carretera de Sabadell, N-150, amb referència cadastral número 0415503DF3901E0001UP.
La sentència de 8 d'octubre de 2014 va esdevenir ferma en data 12 de desembre de 2014.
En aplicació del que preveu l'article 104 de la Llei 29/1998, de 13 de juliol, Reguladora de la jurisdicció contenciosa-administrativa, cal donar compliment a la sentència indicada, per això, s'ha procedit a efectuar una nova descripció dels límits i de la cartografia del Parc Natural de la Serra de Collserola, per tal d'excloure del Decret 146/2010 la finca propietat de la part demandant, en el terme municipal de Montcada i Reixac.
Ateses les consideracions exposades, a proposta del conseller de Territori i Sostenibilitat, el Govern
—1 Donar compliment a la sentència del Tribunal Superior de Justícia de Catalunya de 8 d'octubre de 2014, dictada en el recurs contenciós administratiu 507/2010, interposat contra el Decret 146/2010, de 19 d'octubre, de declaració del Parc Natural de la Serra de Collserola i de les reserves naturals parcials de la Font groga i de la Rierada-Can Balasc i, en conseqüència, modificar l'annex 3 "Descripció literal dels límits del Parc Natural de la Serra de Collserola i de les reserves naturals parcials", apartat 3.1.1 "Descripció literal del terme municipal de Montcada i Reixac" paràgraf dedicat al "Sector del Turó de Montcada", que queda redactat de la manera següent:
"A partir del punt situat a 50 m de distància de la calçada de la C58 on aquesta creua per damunt de la carretera N-150, el límit del Parc segueix direcció sud-est deixant fora una franja de 50 m al marge de l'autopista C58 fins a arribar a l'enllaç de la N-150 a l'autopista A-17.
En aquest punt, gira cap a l'est resseguint aquest enllaç fins a trobar la mateixa A-17.
"Seguidament, el límit canvia d'orientació en direcció nord seguint el límit oest de l'A-17 fins a arribar a la qualificació 9, segueix direcció nord-oest pel límit entre aquesta qualificació i la qualificació "6c-Parcs i jardins urbans actuals i de nova creació d'àmbit municipal" fins a arribar al punt en què aquestes dues s'uneixen amb la qualificació "26-Lliure permanent".
Llavors segueix cap al nord resseguint el límit entre les qualificacions 9 i 26 fins a arribar a la qualificació 22a.
"Aquí, el límit del Parc ressegueix la qualificació 22a (Colònia Asland) primer en direcció nord-est i després sud-est, deixant fora la cimentera d'Asland, fins a arribar, un altre cop, a la qualificació 9.
La segueix direcció nord pel seu vessant oest fins a arribar al límit de la qualificació 7a.
Llavors, el límit pren direcció oest seguint el límit nord de la qualificació 26 fins al punt en què aquesta s'uneix amb les qualificacions 28 i 5.
En aquest punt el límit ressegueix la qualificació 5 en direcció sud-oest fins a arribar a la qualificació 22a just a l'altura del carrer de la Muntanya.
El límit va resseguint aquesta qualificació 22a deixant fora les parcel·les existents al nord de Can Pomares, fins a arribar a la qualificació 5.
"Aquí el límit ressegueix la qualificació 22a direcció nord-est fins a arribar al punt en què el límit d'aquesta canvia de direcció.
Llavors el límit creua la qualificació 5 en direcció sud-oest per unir-se al límit nord de la qualificació 26, la qual segueix fins a arribar a 50 m de la calçada de l'autopista C58.
"En aquest punt, el límit es desvia en direcció sud-est deixant fora del Parc una franja de 50 m des del límit exterior de la calçada de la C58 fins a arribar al sector de planejament de la gasolinera.
Ressegueix per la part est del límit d'aquest sector fins trobar el límit de la finca de referència cadastral 0415503DF3901E0001UP.
Ressegueix aquest límit cadastral en direcció nord-est i després sud-est fins a retrobar la franja de 50 m de la calçada de la C58.
En aquest punt la segueix cap el sud-est fins a enllaçar amb el punt d'inici de la descripció d'aquest sector acabant, d'aquesta manera, l'encerclament del Turó de Montcada".
—2 Substituir el plànol 289-122 de l'annex 2 "Concreció gràfica dels límits dels espais de protecció especial de la Serra de Collserola (sèrie cartogràfica 1:5.000)", pel plànol que es publica en l'annex d'aquest acord.
—3 Disposar la publicació d'aquest Acord en el Diari Oficial de la Generalitat de Catalunya.
Barcelona, 1 de setembre de 2015
Concreció gràfica dels límits dels espais de protecció especial de la Serra de Collserola (sèrie cartogràfica 1:5.000).
(Vegeu imatge al final del document)